Diari Oficial de la Generalitat Valenciana


Sumari del DOGV 7647, del 30-10-2015 (2015/8722)

Resolució de 20 d'octubre de 2015, de la directora general de Farmàcia i Productes Sanitaris, per mitjà de la qual s'accepta la sol·licitud de tancament voluntari de la farmaciola permanent, formulada per Juan Enrique Iborra Moreno i s'inicia un nou procediment de vinculació d'una farmaciola permanent en la zona els Monestirs del municipi de Sagunt.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7647

Data del DOGV
:   30-10-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/8722


Organisme emissor
:   Conselleria de Sanitat Universal i Salut Pública

Tipus de document
:   Resolució

Resolució de 20 d'octubre de 2015, de la directora general de Farmàcia i Productes Sanitaris, per mitjà de la qual s'accepta la sol·licitud de tancament voluntari de la farmaciola permanent, formulada per Juan Enrique Iborra Moreno i s'inicia un nou procediment de vinculació d'una farmaciola permanent en la zona els Monestirs del municipi de Sagunt.  
 [2015/8722]  
Vista la sol·licitud de tancament voluntari de la farmaciola farmacèutica permanent en la zona dels Monestirs del municipi de Sagunt, formulada per Juan Enrique Iborra Moreno, farmacèutic titular de l'oficina de farmàcia número V-846 -F, sítia en avinguda del Mediterrani, número 111 del municipi de Port de Sagunt.  
Vist que el tancament de la farmaciola se sol·licita voluntàriament pel farmacèutic responsable al·legant circumstàncies personals sobrevingudes.  
Vist que el tancament voluntari de la farmaciola no haurà de produir-se abans del 31 de desembre de 2015, d'acord amb el que disposa l'article 8 de l'Ordre d'1 de juny de 2000, data a partir de la qual podrà reobrir-se per part del farmacèutic titular de la nova oficina de farmàcia a què es vincule.  
Vist que es compleix el que preveu l'article 8.1 de l'Ordre d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana, i d'acord amb el que estableix l'article 6, de l'esmentada ordre, resolc:  
Acceptar la sol·licitud de tancament voluntari i iniciar un nou procediment de vinculació de la farmaciola farmacèutica permanent en la zona Els Monestirs del municipi de Sagunt, amb les indicacions següents:  
L'Ajuntament de Sagunt no ofereix cap local per a la ubicació de la farmaciola.  
Hi ha en la zona dels Monestirs una població de 228 habitants censats.  
El mínim d'assistència és de 10 hores setmanals d'atenció al públic, preferentment durant l'horari de consulta mèdica.  
Els farmacèutics titulars d'oficina de farmàcia oberta al públic en la mateixa zona farmacèutica número 01 i contigus, interessats en l'adjudicació de la farmaciola, hauran de presentar en el termini màxim d'un mes, comptat a partir de l'endemà de la present publicació, la instància, segons el model establit en l'annex de l'Ordre d'1 de juny de 2000, de la Conselleria de Sanitat, acompanyada de la documentació prevista en l'article 6.2 de l'esmentada ordre. La vinculació de la farmaciola es realitzarà conforme a l'article 34 de la Llei 6/1998, de 22 de juny, d'Ordenació Farmacèutica de la Comunitat Valenciana, modificat per la Llei 9/2011, de 26 de desembre, de Mesures Fiscals, de Gestió Administrativa i Financera i d'Organització de la Generalitat.  
  
La presentació de sol·licituds es podrà efectuar en el Registre General de la Conselleria de Sanitat, carrer de Misser Mascó, 31, de València, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener.  
  
València, 20 d'octubre de 2015.- El director general de Farmàcia i Productes Sanitaris: José Luis Trillo Mata.